Gedagte vir die dag: ’n Uitstekende voorbeeldDie kokerboomwoud (foto: Namakwa Toere) Dit is deur God alleen dat julle nou aan Christus Jesus behoort. Dit is deur Hom dat Jesus vir ons die wysheid van God geword het, die Een deur wie God ons vrygespreek en vir Homself geheilig en vrygekoop het. Soos die Skrif dit stel: “Die persoon wat graag wil spog, mag net spog oor wat die Here vir hom gedoen het.” (1 Korintiërs 1:30-31) Uiteindelik moet jy nie onthou word vir wat jy gedoen het nie, maar vir wat God deur jou en vir jou gedoen het. Jou doel is om ’n uitstekende voorbeeld te wees van God se grootheid en goedheid. Dan sal jy die voorreg hê om te weet God is tevrede om sy goeie werk deur jou tot stand te bring. Is jy meer daarin geïnteresseerd om onthou te word vir jou eie suksesse of vir wat God deur jou gedoen het?